З літаратаркаю пагаджаюцца і сённяшнія наведнікі Калегіуму. Паводле студэнта другога курсу філасофіі і літаратуры Мікіты, навучальная ўстанова мае вельмі зручны фармат. Заняткі адкрываюць цэлыя пласты ведаў, пры гэтым няма ніякай "абязалаўкі". "Калегіум – гэта жыццёвыя аддушына. Пасля ўсёй гэтай будзённасці мы разважаем тут пра розныя экзістэнцыйныя пытанні. А ходзяць сюды тыя, каму гэта сапраўды цікава", – дапаўняе калегу Алесь Куляшоў.